આ પ્રયોગની જબરદસ્ત સફળતા પછી ભારતે પોતાનો ઉપગ્રહ ઇન્સેટ 1A છોડ્યો અને એની મદદથી પહેલી વાર સ્વદેશી સૅટેલાઇટ પ્રસારણ કર્યું અને એ પણ રંગીન. ૧૯૮૨માં રમાયેલી નવમી એશિયન ગેમ્સને આનો લહાવો મળ્યો હતો. ૮૦ના દાયકામાં દૂરદર્શને પણ એવી રૉકેટગતિ કરી કે દેશની લગભગ ૭૫ ટકા વસ્તી પ્રસારણ હેઠળ આવરી લેવામાં આવી એટલું જ નહીં, લાઇસન્સરાજનો જમાનો હોવા છતાં મંડીહાઉસવાળા દૂરદર્શને ‘હમલોગ’, ‘બુનિયાદ’, ‘નુક્કડ’, ‘રામાયણ’ અને ‘મહાભારત’ જેવી અભૂતપૂ ર્વ લોકપ્રિયતા ધરાવતી હાઈ-ક્વૉલિટી સિરિયલો આપી. જોકે આ સમયગાળા દરમ્યાન દૂરદર્શન સરકારી કન્ટ્રોલ હેઠળ જ હતું અને સરકારી માઉથપીસથી વિશેષ નહોતું.